Hahang baetapele le bo-mmampodi ba lenaneo la CBNRM. Atolosang boikarabelo le ho bula menyetla bakeng sa baetapele ba holang. Ke eo kgang. Jaaka gale re botsa gore mo temaneng e re e nopotseng e, o bona phoso efe, kgotsa, diphoso dife? Ga re itse, gongwe ga o bone sepe mme rona re bonye diphoso tse pedi. O botse gore diphoso tseo ke dife. Diphoso tseo ke lefoko ‘avre’ le ‘memo.’ Potso e nne gore, ke eng re re mafoko a ke diphoso. Karabo ke gore, ga re na lefoko ‘avre.’ Lefoko le ga se Setswana e bile ga se Sekgowa. Fa e le gore ka teme nngwe le teng, eo teme ga re e itse, ga re itse gore ke efe. Re fetele pele re re, lefoko ‘memo’ lone le teng, ke Sekgowa. Mme le le teng, e le lefoko la Sekgowa, molato ke eng ka lone? Molato ke gore polelo e ne e kwalwa ka Setswana. E rile e tshwanetse go tswelela e ntse jalo, ga tsena mafoko a sele, a lengwe la one re sa itseng gore e ka nna teme efe mme ke one a senya. E re re bona go ntse jaana, re amogele gore ke diphoso di diregile mme ka di gaisa dingwe tse re tle re nne re di bone, re re, gompieno monwana ga o a relela, o feteletse; ke gore, jaaka re bona, o dirile diphoso tse di maswe thata.